Paul van Dyk

**Matthias Paul**, coñecido artisticamente como **Paul van Dyk** ou **PvD**, nado en Eisenhüttenstadt o 16 de decembro de 1971, é un dj de música trance e produtor, elixido **mellor dj do mundo** pola revista *DJmag* en 2005 e 2006.

## Traxectoria 
Comezou a súa carreira musical en 1991 no club berlinés *Turbine*. Cando van Dyk naceu, Eisenhüttenstadt atopábase na República Democrática Alemá polo cal tivo que valerse do contrabando de casetes de música que proviñan do estranxeiro para poder escoitar a música daquela época. Foi entón cando Paul comezou a facer *mesturas* de cancións para os seus amigos. Cando caeu o Muro de Berlín Paul puido florecer coma músico. Iniciouse en *Turbine*. Foi nesa discoteca onde un amigo lle sugiriu que seguira mesturando despois de oír algunhas das súas mesturas en casete, e foi así coma comezou a súa carreira.

A súa primeira produción foi unha colaboración con Cosmic Baby (usando o alcume **Visions of Shiva**) que foi lanzada en 1992. O seguinte ano, Paul puido obter un pouco de recoñecemento, mentres traballaba na lendaria discoteca, E-Werk en Berlín, polo seu *remix* de "Love Stimulation" do artista Humate. Paul lanzou o seu primeiro álbum en 1994, titulado *45 RPM*.

No 1997 Paul xa obtivera bastante fama como Disc Jockey e grazas ao seu segundo álbum, *Seven Ways*, puido establecerse coma un pioneiro do xénero trance. *Seven Ways* foi o primeiro éxito que tivo PvD no Reino Unido grazas ós sinxelos "Forbidden Fruit", "Seven Ways" e "Words" xa que estas cancións chegaron a escoitarse nas discotecas británicas máis grandes durante o fenómeno do *superclub* na devandita nación. Nesta época PvD comentou: "Cando descubriron que eu era alemán, xa era demasiado tarde!" No 1998 *45RPM* saíu á venda no Reino Unido e alcanzou o primeiro lugar en vendas. Van Dyk produciu o *remix* de "For an Angel" titulado "1998 E-Werk remix" para celebrar a popularidade de *45RPM* e en honor á discoteca que xa para ese entón pechara as súas portas. "For An Angel" é amplamente considerada como unha das primeiras cancións trance épicas e capturou a esencia do xénero emerxente, o trance melódico. A canción tamén foi considerada como a segunda mellor canción de música electrónica do pasado milenio.

Grazas á fama de "For An Angel", Paul chegou a ser o DJ residente da discoteca Gatecrasher Club (parte da franquía Sheffield). Nunha declaración que sorprendeu a moitos, Paul declarou o seu total rexeitamento ás drogas e aínda que algúns esperaban que isto o apartara dos seus fans, dita movida causou que varios clientes regulares de Gatecrasher comezaran a poñerse camisas co logo "No Pills, Pure PvD" (Pílulas Non, PvD Puro). No 1999 (mesmo ano no que naceron as camisas) formouse a discográfica Vandit Records na cal Paul van Dyk puido obter unha maioría de accións e tamén nese ano lanzouse o álbum *Vorsprung Dyk Technik: The Remix Collection* o cal vendeu máis de 60.000 copias no Reino Unido.

PvD lanzou o seu terceiro álbum de estudio, *Out There and Back* no cal incluíu o sinxelo "Tell Me Why (The Riddle)", no cal colaborou con Saint Etienne. No 2001 van Dyk lanzou o álbum *The Politics of Dancing* e despois dunha larga xira no 2003 lanzou o DVD *Global*. Ese mesmo ano, Paul produciu o seu álbum *Reflections* (inspirado nas súas viaxes por África) no cal destacou unha colaboración con Hemstock & Jennings titulada "Nothing but You". No 2005 saíu á venda o máis recente álbum de van Dyk, *The Politics of Dancing 2*, e tamén lanzou o sinxelo titulado "The Other Side".

O ábum *In Between* foi lanzado o 14 de agosto de 2007.

## Recoñecemento 
Paul van Dyk converteuse nun DJ de fama internacional, demandado desde Hong Kong ata Os Ánxeles. Paul involucrase a miúdo na política aproveitando a súa popularidade. Foi un dos primeiros DJs que formaron parte da campaña "America Rocks the Vote" no 2004 e foi visto levando unha camiseta coa frase "Stop the War".

Actualmente Paul utiliza dous Mac PowerBook (ordenadores portátiles), para os seus éspectaculos en vivo; os devanditos portátiles utilizan o software Serato Scratch e Ableton Live. Este método deulle a capacidade de crear mesturas no momento da actuación, no canto de levalas gravadas.

Nunha enquisa realizada no 2005 pola revista *DJmag*, Paul van Dyk obtivo o título de DJ #1 do mundo o cal rematou co reinado de tres anos consecutivos de DJ Tiësto. Novamente no 2006 continuou sendo o DJ que encabezaba a lista de dita revista, elixido por maioría de votos provenientes de 229 países de todo o mundo.

Paul van Dyk ten un programa de radio semanal na emisora alemá Fritz, emitido os mércores de 20:00 a 22:00 (CET).

## Premios 
* 1999 DJ Mag Mellor Produtor
* 1999 Mellor DJ Internacional
* 1999 Home do Ano (Mixmag)
* 2003 Mellor European DJ (Trance Awards)
* 2004 Mellor Internacional DJ and Produtor (America’s Favorite DJ Awards)
* 2004 Mellor Internacional DJ (Dancestar Awards)
* 2004 Mellor Evento de Música Electrónica (Dancestar Awards)
* 2004 Mellor Comercial 'Motorola' (Dancestar Awards)
* 2004 Oscar Mellor Soundtrack Película 'Zurdo' (Oscares Mexico)
* 2005 Mellor Produtor (Trance Awards)
* 2005 Mellor Global DJ (Trance Awards)
* 2005 Mellor Progressive House/Trance track 'Nothing But You' (Trance Awards)
* 2005 No 1 DJ do Mundo (Top 100 DJ Poll - DJ Mag)
* 2006 Mellor Global DJ (Trance Awards)
* 2006 Mellor Produtor (Trance Awards)
* 2006 Mellor CD Mix Compilation 'The Politics Of Dancing 2' (Trance Awards)
* 2006 Mellor HI NRG/ Euro track 'The Other Side' (Trance Awards)
* 2006 No 1 DJ do Mundo (Top 100 DJ Poll - DJ Mag)
* 2007 Mellor Ortofon European DJ (Trance Awards)

## Discografía 
### Álbums 
* *45 RPM* (1994)
* *Seven Ways* (1997)
* *Out There And Back* (2000)
* *The Politics Of Dancing* (2001)
* *Zurdo* (BSO, 2002)
* *Reflections* (2003)
* *The Remixes 94 - 04 (South African Release CD-Album)* (2004)
* *Re-Reflections* (2004)
* *The Politics Of Dancing 2* (2005)
* *In Between* (2007)

### Sinxelos 
* "Pumpin" (1994)
* "The Green Valley" (1994)
* "You Like That?!" (como DFM, 1995)
* "Emergency" (The Remixes, 1995)
* "Beautiful Place" (1996)
* "Forbidden Fruit" (1997)
* "Words" (1997)
* "For An Angel" (1998)
* "Another Way" (1999)
* "Namistai" (con BT, 1999)
* "Tell Me Why (The Riddle)" (1999)
* "Lovin' U" (como DFM, 2000)
* "We Are Alive" (2000)
* "Animación" (2002)
* "How We Used to Live" (con Saint Etienne, 2003)
* "Nothing But You" (2003)
* "Time Of Our Lives" (2003)
* "Buenaventura" (2003)
* "Crush" (2004)
* "Wir Sind Wir" (con Peter Heppner, 2004)
* "The Other Side" (con Wayne Jackson, 2005)
* "White Lies" (con Jessica Sutta, 2007)

### Coproducións 
* *The Visions Of Shiva* (Cosmic Baby, 1992)
** "Perfect Day"
** "How Much Can You Take?" (1993)

### DVD 
* *Global* (2003)

## Véxase tamén 
### Ligazóns externas 
* Web Oficial de Paul van Dyk
* Paul van Dyk en MySpace
* VANDIT Records
* Paul van Dyk en ClubbingPeople.com
* Entrevista a Paul van Dyk dancelatinoamerica.com